REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/308-18

3. decembar 2018. godine

B e o g r a d

ZAPISNIK

30. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 3. DECEMBRA 2018. GODINE

 Sednica je počela u 9,30 časova.

 Sednicom je predsedavao Ljubiša Stojmirović, zamenik predsednika Odbora.

 Sednici su prisustvovali članovi Odbora: Marko Atlagić, Danica Bukvić, zamenik (Miletić Mihajlović), Dubravko Bojić, Milena Bićanin, Vladimir Orlić, Fatmir Hasani, Nataša St. Jovanović i Milan Knežević, zamenik (Muamer Zukorlić).

 Sednici nisu prisustvovali članovi Odbora: Marko Parezanović, Đorđe Kosanić, Olena Papuga, Aleksandra Jerkov, Žarko Obradovića, Žarko Korać i Mihajlo Jokić niti njihovi zamenici.

 Sednici su prisustvovali iz Ministarstva prosvete, nauke i tehnološkog razvoja: Vladimir Popović, državni sekretar, Saša Lazović, pomoćnik ministra i Vera Vasić, pravnik.

 Ispred Zavoda za intelektualnu svojinu sednici su prisustvovali Mirjana Jelić, zamenik direktora i Aleksandra Mihailović, načelnik odeljenja za pravna pitanja.

 Nakon glasanja usvojen je sledeći:

D n e v n i r e d

 1. Razmatranje Predloga zakona o Fondu za nauku Republike Srbije-**u pojedinostima**, koji je podnela Vlada (broj 011-3516/18 od 19. novembra 2018. godine);

 2. Razmatranje Predloga zakona o izmenama i dopunama Zakona o patentima-**u pojedinostima**, koji je podnela Vlada (broj 011-3534/18 od 19. novembra 2018. godine);

 Pre prelaska na razmatranje utvrđenog dnevnog reda, usvojen je zapisnik sa 29. sednice Odbora sa primedbom Vladimira Orlića, da se u drugom pasusu, na drugoj strani zapisnika, posle reči: „dnevnog reda“, stavi tačka, a preostali deo rečenice briše.

 **Prva tačka dnevnog reda:**

 U vezi sa prvom tačkom dnevnog reda, predsedavajući Ljubiša Stojmirović je naveo da je na Predlog zakona o Fondu za nauku Republike Srbije podneto 15 amandmana i da Vlada nije prihvatila nijedan amandman.

 S obzirom na to da nije bilo diskutanata, stavljen je Predlog zakona na glasanje.

 Nakon glasanja, Odbor je usvojio sledeći

I Z V E Š T A J

 Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o o Fondu za nauku Republike Srbije i odlučio da predloži Narodnoj skupštini **da odbije** sledeće amandmane:

* na član 1. koji je podnela narodni poslanik Vjerica Radeta;
* na član 3. koji je podnela narodni poslanik Nataša Jovanović;
* na član 4. koji je podnela narodni poslanik Ružica Nikolić;
* na član 7. koji je podneo narodni poslanik Sreto Perić;
* na član 7. koji su zajedno podneli narodni poslanici Tatjana Macura, Vladimir Đurić, Aleksandar Stevanović, Nenad Božić i Ljupka Mihajlovska;
* na član 7. koji je podneo narodni poslanik Aleksandar Šešelj;
* na član 10. koji je podneo narodni poslanik Nikola Savić;
* na član 12. koji je podnela narodni poslanik Aleksandra Belačić;
* na član 14. koji je podneo narodni poslanik Milorad Mirčić;
* na član 14. koji su zajedno podneli narodni poslanici Tatjana Macura, Vladimir Đurić, Aleksandar Stevanović, Nenad Božić i Ljupka Mihajlovska;
* na član 15. koji je podneo narodni poslanik Miljan Damjanović;
* na član 16. koji su zajedno podneli narodni poslanici Tatjana Macura, Vladimir Đurić, Aleksandar Stevanović, Nenad Božić i Ljupka Mihajlovska;
* na član 19. koji je podneo narodni poslanik Petar Jojić;
* na član 19. koji su zajedno podneli narodni poslanici Tatjana Macura, Vladimir Đurić, Aleksandar Stevanović, Nenad Božić i Ljupka Mihajlovska;
* na član 28. koji je podnela narodni poslanik Vjerica Radeta.

 Za izvestioca Odbora na sednici Narodne skupštine određen je Ljubiša Stojmirović, zamenik predsednika Odbora.

 **Druga tačka dnevnog reda:**

 U vezi sa drugom tačkom dnevnog reda, predsedavajući Ljubiša Stojmirović je napomenuo da je na Predlog zakona o izmenama i dopunama Zakona o patentima-**u pojedinostima** podneto šest amandmana i da Vlada nije prihvatila nijedan amandman.

 S obzirom na to da nije bilo diskutanata, stavljen je Predlog zakona na glasanje.

 Nakon glasanja, Odbor je usvojio sledeći:

I Z V E Š T A J

 Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmenama i dopunama Zakona o patentima-**u pojedinostima** i odlučio da predloži Narodnoj skupštini **da odbije** sledeće amandmane:

* na član 1. koji je podnela narodni poslanik Ružica Nikolić;
* na član 4. koji je podnela narodni poslanik Vjerica Radeta;
* na član 6. **sa ispravkom**, koji je podnela narodni poslanik Nataša Jovanović;
* na član 8. **sa ispravkom,** koji je podneo narodni poslanik Milorad Mirčić;
* na član 61. koji je podnela narodni poslanik Ružica Nikolić;
* na član 62. koji je podneo narodni poslanik Sreto Perić.

 Za izvestioca Odbora na sednici Narodne skupštine određen je Ljubiša Stojmirović, zamenik predsednika Odbora.

 Sednica je završena u 9,50 časova.

 SEKRETAR ZAMENIK PREDSEDNIKA

 Dragomir Petković Ljubiša Stojmirović